dh-unibe/image-text_koenigsfelden-charters-post-1500 huggingface dataset:
Allen den, ✳ die disen brief an sehent ✳ oder hoͤrent lesen, ✳ tuͦn kunt un̄ vˀgich ✳ ich, Hanman ✳ von Trostberg, ✳ offenlich mit dissem brief ✳
fùr mich und min erben, ✳ das ich reht und redlich verkoft, ze koffen geben han ✳ ✳ durch minen nutz ✳ un̄ merren schaden ze vˀkomēne ✳
den ✳ erwirdigen, ✳ geistlichen ✳ frowen, ✳ minˀ frowen der aͤptizzen und gemeinem cōvent des ✳ clostˀs ✳ ze Kùngsfelt, minen hof, gelegē
ze ✳ Birmenstorf, ✳ den ✳ da ✳ buwet do ze maͧl Heinrich Ersaman, ✳ dar ab och jàrglich gaͧt sehsthalb mut kernen, ✳ ahtzehen ✳ pfenning zinss
und drù hùrn, ✳ mit allen nùtzen, zuͦgehoͤrden und ✳ rehten, so ✳ dar zuͦ gehoͤret ✳ und gehoͤren ✳ mag anͧ gevàrd, och ✳ mit dem pfand
schilling, so ✳ die herschaft von ✳ Oͤsterrich miner muͦter dar uf hat geschlagen, dannen och der egen̄̄ hof lehen ist, ✳ als och der
hoptbrief, ✳ so ✳ ich von ✳ der jetzgenāten hˀrschaft inne han, ✳ ✳ wol wist und seit, den ich och mit dissem brieff minen frowen in antwùrte, ✳ ✳
umb ✳ zwen ✳ und sehzig guldin, ✳ guͦter, gàber an golde ✳ und volswàrer an gewihte, ✳ dero ✳ ich och alleclich bezalt bin ✳ und in minen
schinberen ✳ nutz bekert und bewendet sint. ✳ und ist och der vogenant koff ✳ beschehen ✳ mit allen worten un̄ werken, ✳ so ✳ dar zuͦ hortēt
nach notturft und guͦter gewonheit ✳ des gotzhuses ✳ ze ✳ Kùnigsfelt, ze habende, ze nutzende, ✳ ze besetzen ✳ und ze enzetzen, ✳ wie es in
wol ✳ kunt und fuͤgt. ✳ und loben och ✳ fùr mich und min erben, alle ansprach, vorderung und rehten, so ✳ ich hat ze dem vorgenātē hoff, ✳
und wider den ✳ ebenempten ✳ koff niemer ze tuͤnde, ✳ weder mit weltlichem noch mit geistlichem geriht ✳ noch an geriht, einheins wegs, ✳
da mit der vorgenant koff ✳ gehindert ✳ oder verniht mòht werden ✳ nu oder hienach. ✳ ich, obgenantˀ Hanman, ✳ lobe ✳ och mit guͦten truwen
fùr mich un̄ min erben, ✳ des ✳ egenanten hoffs ✳ wer ze ✳ sinde nach reht ✳ an allen stetten, da ✳ es jemer not geschiht und es och min
obgenanten ✳ frowen ✳ an mich oder min erben suͦhtin, und sùllen och si verstan, ✳ wie si an dem obgenanten koͧff bekùmbert oder
beschwàrt wurden ✳ von ✳ ansprache geistliches ✳ oder weltliches ✳ gerihtes ✳ oder anͧ geriht, ✳ och sunderlich von schaden ze wisen, wie si
des ze schàden kàment, ✳ an gevàrde, ✳ von ✳ wem ✳ oder welles wegs sich das fuͦgti. und daz diss ✳ alles ✳ staͤtt und hantfest belibe, ✳
so ✳ han ich ze merer sichˀheit min insigel ✳ ze einer urkùnd und warheit aller obgeschriben dinge ✳ fùr mich und min erben offēlich
gehenk an ✳ dissen brief. ✳ dis geschach und ward disser brief ✳ geben ze ✳ Kùngsfelt in dem closter, ✳ an dem fùnften tag des ✳
meigen, ✳ nach gottes ✳ gebùrt drùzehenhundˀt jar, darnach in dem fier und ahzigosten jar. ✳
384
Königsf. 401
wist wie Heman̄ vō Trostberg
des Ersamen hoff zuͦ Birmistorff ✳ den fròwn̄ zuͦ Kùngsfeld₎ vˀkoùfft hat
A
K
E ✳ 22
Staatsarchiv
AARGAU
ùber den hoff ze Birmystorff
der erst brief